ADFGVX
ADFGVX je ime za transpozicijsku šifru koju je koristila njemačka vojska za vrijeme Prvog svjetskog rata. Dizajner ove šifre bio je njemački oficir za radio veze Fritz Nebel, a prvi put se pojavila 5. marta 1918. za šifriranje radio poruka na zapadnoj fronti. Izbor slova ADFGX je bio zbog toga da se smanji broj grešaka u prijenosu poruke jer u Morseovom kodu ova slova imaju najmanje sličnosti.  Poslije tri mjeseca korištenja, šifra ADFGX dobiva slovo V, da bi se omogućilo slanje brojeva. Za kodiranje i dekodiranje poruka koristi se izmjenjeni Polibijev kvadrat gdje se umjesto brojeva koriste slova. Kod šifre ADFGX Polibijev je kvadrat imao dimenzije 5x5, dok su kod šifre ADFGVX dimenzije 6x6. Što se tiče sigurnosti ADFGX i ADFGVX su nesigurne šifre, jer je francuski pukovnik  Georges Painvin uspio razbiti šifru koristeći papir i olovku dva tjedna poslje njegove pojave, nakon što se nakupilo dovljno šifriranog teksta sa jednim ključem.

Primjer

Prvi stupanj 

Za hrvatsku abecedu koristi se ADFGVX, koji ima Polibijev kvadrat dimenzija 6x6. Raspored slova u polibijevom kvadratu, bit će sličan kao kod šifriranja ključem tako što se prvo izabere ključ (npr. NJOFRA) koji se prvo ispiše, poslje čega se ispišu ostala slova abecede.

Pošto hrvatska abeceda ima 30 slova, a kvadrat dimenzije 6x6, praznine će se ispuniti sa brojevima u slučajnom rasporedu

    A  D  F  G  V  X
  A NJ O  F  R  A  B  
  D C  Č  Ć  D  DŽ Đ 
  F E  G  H  I  J  K  
  G L  LJ M  N  P  S  
  V Š  T  U  V  Z  Ž 
  X 5  2  3  1  6  4

Drugi stupanj 

Šifriranje poruka vrši se tako što se prvo potraži slovo koje se želi šifrirati u matrici, i pogledaju koje su koordinate (stupac i red).

 Poruka           : OVO JE TAJNA PORUKA
 Šifirirana poruka: ADVGAD FDAAFVGG GVADAGVFFXAV

Treći stupanj 

Treći stepen šifriranja je transpozicija. Ispod ključa ispišu se slova koja su proizvedena u drugom stupnju.

 NJ O F R A 
 A  D V G A
 D  F D A A 
 F  V G G G
 V  A D A G
 V  F F X A
 V

Pošto dio matrice prazan, u praznine dodat će se još slova V, tako da matrica izgleda ovako:

 NJ O F R A 
 A  D V G A
 D  F D A A 
 F  V G G G
 V  A D A G
 V  F F X A
 V  V V V V

Ključ NJOFRA se traspozira u FORANJ, i matrica se izgleda ovako

 F O R A NJ
 V D G A A
 D F A A D
 G V G G F
 D A A G V
 F F X A V
 V V V V V

Da bi se proizvela krajnja šifrirana poruka, pročitaju se kolone ispod ključa:

VDGDFV DFVAFV GAGAXV AAGGAV ADFVVV

Izvori

Literatura
 Friedman, William F. Military Cryptanalysis, Part IV: Transposition and Fractionating Systems. Laguna Hills, CA: Aegean Park Press, 1992.
 General Solution of the ADFGVX Cipher System, J. Rives Childs, Aegean Park Press,

Vanjske veze

A JavaScript implementation of the ADFGVX cipher
Another JavaScript implementation
A C implementation of the ADFGVX cipher

Kriptografija